ຫວຽດນາມເຂົ້າຮ່ວມກອງປະຊຸມເຈົ້າຫນ້າທີ່ປ້ອງກັນປະເທດຂັ້ນສູງອາຊຽນ
ກອງປະຊຸມ ADSOM
ພາບ:nhandan
ວັນທີ 23/4 ຢູ່ ນະຄອນຫລວງວຽງຈັນ, ໄດ້ດຳເນີນກອງປະຊຸມເຈົ້າຫນ້າທີ່ປ້ອງກັນປະເທດຂັ້ນສູງ ອາຊຽນ (ADSOM). ເຂົ້າຮ່ວມກອງປະຊຸມ ມີບັນດາຫົວຫນ້າເຈົ້າຫນ້າທີ່ປ້ອງກັນປະເທດ ມາຈາກ 10 ປະເທດ ສະມາຊິກ ອາຊຽນ. ຄະນະຜູ້ແທນຫວຽດນາມ ໂດຍພົນຈັດຕະວາ ຫວູຕຽນຈ້ອງ, ຫົວຫນ້າສະຖາບັນການຮ່ວມມືສາກົນກ່ຽວກັບການປ້ອງກັນຊາດ ນຳຫນ້າ.
ກອງປະຊຸມ ADSOM ໄດ້ຮັບຮອງເອົາບັນດາເນື້ອໃນສຳຄັນເພື່ອຍື່ນສະເຫນີກອງປະຊຸມລັດຖະມົນຕີວ່າການກະຊວງປ້ອງກັນປະເທດ ອາຊຽນ (ADMM) ດຳເນີນແຕ່ວັນທີ 24-27/5 ຈະມາເຖິງ, ປຶກສາຫາລືບັນດາລາຍການໃນກົນໄກກອງປະຊຸມ ADMM ເປີດກວ້າງ. ນອກນັ້ນ ກອງປະຊຸມກໍຮັບຮອງເອົາແຜນການ ແລະ ລາຍການຂອງກອງປະຊຸມ ADMM ແລະ ບັນດາບັນຫາອື່ນທີ່ກ່ຽວຂ້ອງ. ກ່າວຄຳເຫັນທີ່ກອງປະຊຸມ, ພົນ
ຕີ ອ່ອນ
ສີ
ແສນສຸກ ຫົວໜ້າຫ້ອງວ່າການກະຊວງປ້ອງກັນປະເທດລາວ, ຫົວຫນ້າ ADSOM ອາຊຽນ ຂອງລາວ ໃຫ້ຮູ້ວ່າ ປີ 2016 ແມ່ນປີມີຄວາມໝາຍສຳຄັນຍິ່ງສຳລັບ ອາຊຽນ ສະນັ້ນ ຮຽກຮ້ອງບັນດາສະມາຊິກໃນອາຊຽນ ພ້ອມກັນຮ່ວມມືຢ່າງແຫນ້ນແຟ້ນກວ່າອີກໃນບັນດາເສົາຄ້ຳ. ໃນນັ້ນ ເສົາຄ້ຳການເມືອງ ຄວາມໝັ້ນຄົງມີຄວາມໝາຍສຳຄັນຍິ່ງ ເພື່ອຮັບປະກັນສະຖຽນລະພາບດ້ານການເມືອງ ແລະ ຄວາມສະຫງົບປອດໄພໃຫ້ພາກພື້ນ ແນໃສ່ສ້າງເງື່ອນໄຂສະດວກເພື່ອຊຸກຍູ້ບັນດາເສົາຄ້ຳທີ່ຍັງເຫລືອ.
(ແຫຼ່ງຄັດຈາກ VOV)